Erastvere järv

Erastvere järv on Virossa Põlvamaalla Kanepin Erastveren kylässä sijaitseva järvi. Maantietoa Erastvere järv on 810 metriä pitkä, 280 metriä leveä, ja sen pinta-ala on 15,8 hehtaaria. Se on muodostunut koillis-lounassuuntaiseen laaksomaiseen painaumaan, jonka ympäristö kohoaa jopa 15 metrin vedenpinnan yläpuolelle. Järven eteläpuoli on metsämaata, mutta muualla on peltoa ja asuinaluetta. Järvessä on yksi saari. Järven rannat ovat kovapohjaisia ja paikoin hiekkaisia. Järvessä on syvemmällä mutapohja ja se on kivikkoinen. Järven keskisyvyys on 3,5 metriä, jolloin sen vesitilavuus on arviolta 550 000 kuutiometriä. Syvänteessä on 9,7 metriä syvää. Järven rannoilla on alle kymmenen kiinteästi asuttua asuntoa, koulu ja teollisuuskiinteistö. Etelärannan sekametsikkö on puisto, jossa on uimaranta. Luontoarvoja Järvi kuuluu luonnonsuojelualueeseen. Järven kalakantaan kuuluu ahven, lahna, särki, hauki, suutari, sorva, ruutana ja made. Järvessä kasvaa harvinainen jokipalpakko. Järven luokittelu ja ekologia Ahijärv luokitellaan limnologisesti samanaikaisesti sekä pehmeävetiseksi että eutrofiseksi järveksi (vir. pehmeveeline eutroofne e. pehmeveeline rohketoiteline, PE). Silloin veden kalkkipitoisuus on vähäinen, mutta ravinnepitoisuudet korkeat. Järvi on silloin rehevöitynyt. Vesistösuhteita Erastvere järv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueeseen se kuuluu. Järven valuma-alueen pinta-ala on 1,4 neliökilometriä ja veden laskennallinen vaihtuminen tapahtuu kahdesti vuodessa eli veden viipymä on puoli vuotta . Järvestä saa alkunsa Ahja jõgi, joka on yli 100 kilometriä pitkä. Järven vedenpinnan korkeus on noin 120 metriä mpy. Huomautukset Lähteet